Kaikkeus on meidän / Liisa Louhela (371979), lukija Anna-Katriina Kykkänen, kesto 4 h 14 min Väkevä ja riipaiseva romaani omapäisen nuoren naisen kohtalosta, kun yhteisön luomat paineet ja omat toiveet menevät ristiin. Kun Reeta ja Tenho kohtaavat Kainuussa kesällä 1938, aika ei ole otollinen valtaväestöön kuuluvan naisen ja kiertävän romanimiehen suhteelle. Elämänjanoinen ja hurmaavan epäsovinnainen Reeta haaveilee vaarojen takaisesta maailmasta ja vapaammasta elämästä. Häntä kuitenkin paheksutaan pitäjässä, jonka väki käy seuroissa ja uskoo enteisiin. Myös aikakauden äärimmäiset aatteet kulkeutuvat kylille ja ihmisarvo mitataan syntyperän mukaan. Kaikkeus on meidän tuo suomalaiseen kirjallisuuteen lahjakkaan ja omaäänisen kertojan, joka nostaa esiin historian vaiettuja aiheita. Kuka kelpaa kansalaiseksi ja kenen elämä on arvokas?

Mikaelin kirja / Roope Lipasti (374263), lukija Ville-Veikko Niemelä, Johanna Kokko, kesto 9 h 1 min Historiallinen lukuromaani Agricolasta ja Birgitta-vaimosta ankarana talvena 1557. Agricola lähtee rauhanneuvotteluihin Venäjälle. Matka on raskas ja tehtävä hermoja raastava - paluumatkalla asiat ovat vielä huonommin. Samaan aikaan Birgitta-vaimo joutuu Turussa oikeudenkäyntiin Mikaelin kirjan vuoksi, joka sisältää Suomen kansan noituutta. Mikaelin kirjoittama kirja yhdistää puolisot: Mikael täydentää ja varjelee kirjaa Venäjällä. Birgitta piilottelee kopiota piispantalossa. Talven taittuessa seurueen matka viivästyy ja piiri Birgitan ympärillä kiristyy. Milloin on syytä poiketa totuudesta? Milloin talvenmittainen ikävä päättyy? Lipasti punoo taitavasti yhteen huumorin ja historian, ja menneet ajat heräävät henkiin hänen kertomanaan niin Venäjän aroilla kuin Turun keskiaikaisilla kaduilla.

Minä odotan sinua [selkokirja]// Sanna-Leena Knuuttila (372316), lukija Alma-Ruut Karjalainen, kesto 1 h 37 min Sanna-Leena Knuuttilan edellisessä selkokirjassa Ne lensivät tästä yli Hilkka odotti Veikkoa takaisin talvisodasta, nuori lempi oli leimahtanut. Sodan päätyttyä rakkaus muuttuu todeksi, kun Hilkan ja Veikon häitä vietetään tapaninpäivänä 1940. Hilkan sydän on pakahtumaisillaan uuden elämän alusta. Uudessa kirjassa Minä odotan sinua eletään kevättä 1941 ja Hilkka hoitaa yhdessä Veikon kanssa maatilaa, mutta radiosta kuuluu yhä useammin pelottavia uutisia. Neuvostoliitto ei ole jättänyt Suomea rauhaan. Veikon uho talvisodassa menetettyjen maa-alueiden ottamisesta takaisin saa nuorikon rauhattomaksi. Uutisten varjossa Hilkka huomaa olevansa raskaana. Juhannuksena 1941 Neuvostoliitto pommittaa Suomea, jatkosota alkaa. Veikko lähtee rintamalle ja Hilkka jää kotiin kasvavan vatsansa, äitinsä ja isänsä kanssa. Elämä kotirintamalla muuttuu säännöstelyksi ja elintarvikkeiden jonottamiseksi. Jokainen kynnelle kykenevä osallistuu mottitalkoisiin ja evakoille luovutetaan asutustiloja. Kylään tulee sotavankeja. Sodan pitkittyessä pula-ajan arjesta selvitään naisten kekseliäisyyden avulla. Hilkka haaveilee Veikon lomista eikä saa unta, kun aviomies vihdoin makaa vieressä.

Saari, jonne linnut lentävät kuolemaan / Katja Kaukonen (373546), lukija Hanna Saari, kesto 14 h 13 min Saari, jonne linnut lentävät kuolemaan kertoo saaresta, jonne mieleltään sairaat naiset lähetetään parantumaan ja toipumaan, tai pikemminkin unohtumaan. Eletään aikaa, jolloin toivo kamppaili horisontista hiipivän pimeyden kanssa. Ensimmäisinä Tiiralinnaan saapuvat emäntä ja ylihoitaja. Heidän jälkeensä tulevat muut työntekijät, keittäjät ja pappi - ja kaikki potilaat, ne holtittomat naiset, jotka yhteiskunta haluaa pois silmistään. Sellaiset kuten naisasianainen Rauha, pirstomielinen Solveig ja Saga, joka saarelle astuessaan ymmärtää heittää peilinsä pois. Maagiseen realismiin taittuva yhteisöromaani